Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Tpt.: A tõkepiacról szóló 2001. évi CXX. törvény.
Paragraph Index: 885

713. Passzív elszámolás és egyéb passzív idõbeli elhatárolás (714+...+731) A 714-731. sorokban kell szerepeltetni a külföldiekkel és belföldiekkel szembeni, forinttal, euróval, illetve egyéb devizával kapcsolatos valamennyi passzív elszámolást, ideértve a passzív idõbeli elhatárolásokat is (a 675-691. sorokban szerepeltetett kamatelhatárolások kivételével), valamint a mérlegben kimutatandó, negatív értékkel rendelkezõ derivatív tételek állományát is. A passzív elszámolások és egyéb passzív idõbeli elhatárolások között feltüntetendõ – az egyes szektorokra jellemzõ – legfontosabb tételek a következõk: Központi kormányzattal szemben (714. sor): Ebben a sorban szerepel a központi költségvetéstõl lebonyolításra átvett, de folyósításra még nem került kölcsön állománya (ha a fõkönyvi számla összevont egyenlege Követel jellegû); a központi kormányzattal szembeni tartozások állománya, ideértve az adótartozások adónemenként nettósított összegét, ha az egyes adónemek egyenlege Követel jellegû; a Munkaerõpiaci Alappal kapcsolatban kimutatott kötelezettség értéke; az Állami Fejlesztési Intézettel szemben még fennálló passzív elszámolások összege, stb. Helyi önkormányzatokkal szemben (715. sor): Itt a helyi önkormányzatokkal szembeni tartozások (pl. helyi adók) szerepelnek. TB-vel szemben (716. sor): Ide kell kerülnie a társadalombiztosítással (a Nyugdíjbiztosítási Alappal, valamint az Egészségbiztosítási Alappal és önkormányzataikkal) szembeni tartozások állományának. Hitelintézetekkel szemben (718. sor): Itt a Hitkr. szerint hitelintézeti kötelezettségként kimutatandó, más hitelintézetektõl lebonyolításra átvett és még nem továbbadott hitelek összege [ideértve a konzorciális hitelnyújtás keretén belül a szervezõ bankhoz a hitelnyújtó hitelintézet által átutalt hiteleket is, illetve a végsõ adós (hitelfelvevõ) által átutalt törlesztõ részletek lebonyolító 2008/162. szám (szervezõ) bank által még nem továbbutalt összegét], valamint a hitelintézetekkel szembeni passzív elszámolások és egyéb passzív idõbeli elhatárolások szerepelnek. Nem pénzügyi vállalatokkal szemben (725. sor): Ide a beruházási szállítókkal, az egyéb belföldi szállítókkal, illetve vevõkkel (ha a számla egyenlege Követel jellegû) szembeni tartozások, a nem pénzügyi vállalatokkal szembeni passzív elszámolások és egyéb passzív idõbeli elhatárolások, stb. kerülnek. Háztartásokkal (lakossággal és egyéni vállalkozókkal) szemben (726-727. sor) és Háztartásokat segítõ nonprofit intézményekkel szemben (728. sor): Itt a munkavállalókkal és tagokkal kapcsolatos passzív elszámolások (jövedelem elszámolás, fel nem vett járandóság és egyéb elszámolások) és egyéb passzív idõbeli elhatárolások, valamint a háztartásokat segítõ nonprofit intézményekkel szembeni passzív elszámolások összegét kell feltüntetni. Külföld (729. sor): Itt kell jelenteni a hitelintézet forintszámla ellenében történt forint bankjegy- és érme-kereskedelemmel kapcsolatban nem-rezidensekkel szemben fennálló tartozásait is. Szektor szerint nem bontható passzív idõbeli elhatárolás (730. sor): Itt azokat a nem kamat jellegû passzív idõbeli elhatárolásokat kell jelenteni, amelyek valamilyen okból nem sorolhatók be valamelyik szektorhoz (pl. saját kibocsátású jelzáloglevelek elhatárolt árfolyamvesztesége, ha a kibocsátó és a forgalmazó nem azonos). Passzív idõbeli elhatárolások mûködési költségekre (731. sor): Ebbe a sorba a passzív idõbeli elhatárolásokból külön ki kell emelni a beszámolási idõszakot érintõ mûködési költségek összegét. A 732. Egyéb sorba kerülnek mindazok a forrásoldali mérlegtételek (kivéve a passzív idõbeli elhatárolásokat), amelyek más forrás sorokban nem szerepelnek. Itt kell például kimutatni a más munkáltató által a hitelintézethez lebonyolításra átadott munkáltatói hitelekbõl a címzettnek még nem továbbított összeget, valamint a hitelek törlesztõ részleteibõl a hitelintézet által a munkáltatónak még nem átadott részt. Ezen a soron kell nyilvántartania hitelintézeti alaptõke-emeléskor az alaptõke-emelést végrehajtó banknak az alaptõke-emelés összegébõl a tõkeemelés Cégbírósághoz történõ benyújtásáig befolyt összegeket – amennyiben részben, vagy egészben õ a forrásgyûjtõ bank. Itt kell szerepeltetnie továbbá a már mûködõ belföldi hitelintézetek alaptõke-emelésében közremûködõ (a tõkeszámlát vezetõ) hitelintézetnek a hozzá tõkeemelésre befolyt összegeket – a tõkeemelés Cégbírósághoz történõ benyújtásáig. A Cégbírósághoz történt benyújtás után ezek az összegek a belföldi hitelintézetektõl származó betétek közé sorolandók, ameddig átutalásuk az alaptõke-emelést végrehajtó hitelintézet számlája javára még nem történt meg. Itt kell szerepeltetni a számviteli szabályok szerinti valós értéken történõ értékelésbõl adódó, forrás oldalon elszámolandó (hitelintézetekkel, illetve ügyfelekkel szembeni, valamint a származékos ügyletek negatív) értékelési különbözeteket is.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes